Downloaded from YTS.MX
Official YIFY movies site: YTS.MX
NETFLIX-ALKUPERÄISDOKUMENTTI
Uskomaton näky -
Aztec-stadionilla Méxicossa.
En usko, että missään muualla maailmassa on ollut tällaista tunnelmaa.
Tänään juhlallisesti julistan alkaviksi -
jalkapallon yhdeksännet maailmanmestaruuskisat,
Jules Rimet Cupin.
Vuoden 1970 maailmancup on nyt käynnistynyt!
Isäni sanoi kerran:
"Jalkapallon pelaamiseen tarvitaan rohkeutta."
Kaikki seurasivat Peléä, maailman kuuluisinta jalkapalloilijaa.
Brasilian maailmancupin toiveet ovat hänessä.
Häntä seurataan alati…
Pelé on piiloutunut.
Tämä on Pelén neljäs maailmancup. Hän on miltei palvontansa vanki.
Hänet on uhattu kidnapata ja jopa murhata.
Media sanoi, että olin mennyttä, etten ollut hyvässä kunnossa.
Pelé on heikentynyt paljon. Hän ei ole enää entinen Pelé.
Minulla oli paljon paineita.
Riittää puhuminen!
On aika taistella.
Se maailmancup oli tärkeä maalle.
Mutta silloin en halunnut olla Pelé.
En pitänyt siitä, en halunnut sitä.
Rukoilin:
"Jumala, auta minua. Tämä on viimeinen maailmancupini. "
Brasilia tarvitsee Peléä nyt.
Brasilialaiset tarvitsevat Peléä.
Pelé.
-Pelé.
Pelé!
Suuri Pelé.
Pelé!
Pelé ei ole niin hyvä kuin mitä hän oli.
Pelé!
Brasilia on minun maani.
Se on minulle kaikki kaikessa.
Tässä maassa tulin maailmaan.
Brasilia oli tuntematon, nuori maa.
Muistan, että isovanhempani kuljettivat polttopuita.
Heillä oli hevoset ja kärryt.
Ajoin paljon hevosilla 10-vuotiaana.
En tiennyt muiden maiden olemassaolosta.
Ajattelin, että Brasilia oli maailman kaunein maa.
Tulimme tyhjästä, ja meillä oli hyvin vähän.
Olimme köyhiä, mutta pystyimme tekemään töitä.
Isäni teki töitä.
VUODEN 1946 BRASILIAN MESTARUUS
Isäni oli jalkapalloilija, ja hänen lempinimensä oli Dondinho.
Minut tunnettiin Dondinhon poikana.
Unelmani oli olla kuin isäni.
Ajattelin, että hän oli maailman paras pelaaja.
Kun Pelé tuli koulusta,
hän pelasi jalkapalloa ystäviensä kanssa kadulla.
Hän rakasti jalkapalloa.
Kotona hän päätyi vaikeuksiin.
SISAR
Hän oli aina temperamenttinen.
Isäni uralla oli vaihe,
jolloin hän oli loukkaantunut, eikä seura maksanut hänelle.
Pelé halusi auttaa perhettä taloudellisesti,
ja hän meni töihin.
Aloin puhdistamaan ja kiillottamaan kenkiä auttaakseni perhettäni.
Haaveilitko koskaan tulevasi kuuluisaksi jalkapalloilijaksi?
En.
Taustani piti minut maltillisena, ja niin se pitää edelleen.
Se on perheeni ansiota.
En ole koskaan elämässäni ajatellut,
että olisin parempi kuin kukaan muu.
Olen onnekas, että nämä olivat arvot -
ja kasvatus, jotka sain vanhemmiltani.
Kun isäni huomasi Pelén olevansa lahjakas, hän rohkaisi Peléä.
He menivät Santosiin.
SANTOSIN JALKAPALLOKERHO
Olin Santosissa ensimmäinen henkilö, joka tapasi Pelén.
Meille tuli usein koepelaajia, mutta he eivät olleet hyviä.
Ensimmäisissä harjoituksissa hän näytti upeat taitonsa.
Hän pudisti kättäni voimakkaasti, ja ajattelin:
"Haluan pelata hänen joukkueessaan enkä häntä vastaan!"
Hänellä oli luonnetta. Hän ei pelännyt mitään.
Hän käveli sisään, ikään kuin hän olisi ollut täällä vuosia.
Olin vasta 16, mutta sanoin,
että olin ammattilaisjalkapalloilija.
Seuraavaksi minut kutsuttiin vuoden 1958 maailmancupiin.
Meillä oli käsitys siitä, kuinka mahtava pelaaja hän voisi olla.
SETÄ
Kun hänet kutsuttiin maajoukkueeseen,
me riemuitsimme.
RUOTSI, VUODEN 1958 MAAILMANCUP
Sanoin: "Hienoa, menemme Ruotsiin."
En ollut koskaan lähtenyt Brasiliasta.
Luulimme Brasilian olevan tunnettu Euroopassa,
mutta se ei ollut.
Eräät ruotsalaiset lapset -
koskettivat kasvojani, ja mietin:
"Mistä on kyse? Miksi he koskettelevat minua? "
He katsoivat käsiään nähdäkseen, lähtikö kasvoistani väriä.
He eivät olleet ennen nähneet mustaa.
Silloin Brasiliaa ei pidetty jalkapallomaana.
ZAGALLO, BRASILIA 1958-64
Emme olleet suosikkeja.
Näin laihan pojan, jonka olisi pitänyt tuntea -
paineita osallistumisesta maailmancupiin,
mutta ei.
Hän oli luottavainen.
BRASILIA - WALES
Neljännesfinaalit Göteborgissa.
Jotkut toimittajat sanoivat, että olin liian nuori pelaamaan,
etten ollut tarpeeksi kokenut.
Mutta isäni sanoi minulle aina:
"Älä huoli. Usko itseesi.
Kentällä olette kaikki samanlaisia."
Se antoi minulle paljon voimaa.
…pallo tulee Pelélle. Hän hallitsee sitä ja ampuu! Maali!
Pelé tekee maalin Brasilialle!
Maali!
BRASILIA 1-0 WALES
BRASILIA - RANSKA, SEMIFINAALI
Vavá tuo pallon. Abbes syöttää sen. Pelé laukaisee, ja se on maali!
Hän hallitsee palloa ja ampuu… -Pelé!
BRASILIA 5-2 RANSKA
Pelé, joka on pelannut loistavasti, on 17-vuotias.
Brasilia on ollut usein lähellä ja kuitenkin kaukana maailmanmestaruudesta.
Vuonna 1950 he olivat voittajasuosikkeja,
ja Uruguay voitti heidät sensaatiomaisesti 2-1.
Vuonna 1950 maailmancup pelattiin Brasiliassa.
Olin vasta lapsi.
Kun Brasilia isännöi maailmancupia vuonna 1950,
oli toivoa, että Brasilia kunnostautuisi -
ja jättäisi jälkeensä epäonnisen menneisyytensä.
Silloin ei ollut TV:tä.
KIRJAILIJA
Vain stadionilla ihmiset näkivät pelin. Olin siellä.
Maracanã-stadionilla oli 200 000 fania.
Brasilia oli sitoutunut tekemään kaikkensa -
ilmestyäkseen maailman näyttämölle jalkapallon kautta.
Brasilialaiset, muutamassa minuutissa -
teistä tulee maailmanmestareita.
Pidimme sanamme ja rakensimme tämän stadionin.
Tehkää nyt velvollisuutenne ja voittakaa maailmancup.
ELÄKÖÖN BRASILIA
Brasilia hyökkää Ademirin kanssa.
Friaça saa pallon ja ampuu!
Maali!
Brasilia teki maalin!
Friaça!
Brasilia teki maalin! Friaça!
He valittavat…
Kyyhötimme kaikki radion ympärillä -
kuuntelemassa ja kommentoimassa peliä.
Bigodelta huono taklaus. Ghiggia keskittää.
Schiaffino ampuu. Uruguay tekee maalin!
Schiaffino.
He tasoittivat. Brasilia yrittää eroa.
Ghiggia oikealla.
Hän juoksee kohti Brasilian maalia ja ampuu. Maali!
Uruguay teki toisen maalin!
Uruguay voittaa 2-1.
Kaduilla kaikki olivat hiljaisia.
Se oli todellinen tragedia.
Vuosi 1950 edustaa -
suurta kansallista epäonnistumista.
Brasilialainen näytelmäkirjailija Nelson Rodrigues -
loi lauseen tuon tappion jälkeen.
TOIMITTAJA JA YSTÄVÄ
Hän kutsui sitä "sekarotuisen kompleksin" ilmentymäksi.
Hän tarkoitti, että Brasilia kuihtui, kutistui varjoon -
ja ylisti muiden suuruutta.
"Muut ovat suuria, me olemme arvottomia."
TOIMITTAJA
Koska "sekarotuinen" on katukoira.
En tiennyt, mitä sanoa isälleni, koska hän oli itkenyt.
Sanoin hänelle: "Hei.
Älä huoli, älä ole surullinen.
Voitan sinulle maailmancupin."
Uruguay on vuoden 1950 maailmanmestari.
Brasilialainen yleisö on järkyttynyt.
Ottelu alkaa hetken kuluttua.
Brasilia kohtaa Ruotsin maailmancupin finaalissa.
BRASILIA- RUOTSI V. 1958 MAAILMANCUP
Vuoden 1958 maailmancupin finaali alkaa.
Lupaavaa peliä. Hän pysähtyy, harhauttaa, laukaisee…
Ja hän tekee maalin!
Liedholm tekee Ruotsille maalin!
RUOTSI 1-0 BRASILIA
Ruotsi on johdossa.
Taisteleeko Brasilia vastaan?
Haluamme kaikki tietää sen.
Tuleeko toinen katastrofi?
Siinä tulee Djalma. Vavá näkee Pelén.
Pelé hallitsee sitä. Laukaus!
Mikä potku Peléltä!
Nilton Santos lähestyy rangaistusaluetta. Hän keskittää Pelélle. Pelé hallitsee.
Mikä kuljetus. Hän ampuu, ja se on maali!
Mikä loistava maali Peléltä!
Hän oli ihme.
Tajusimme pian, että katsoimme -
kaikkien aikojen parasta pelaajaa. Siitä ei ollut epäilystäkään.
Orlando. Orlando…
Pelé. Ulos Zagallolle.
Pelélle.
Pelé hyppää ja puskee sisään!
Pelé! -Brasilia on maailmanmestari!
BRASILIA 5-2 RUOTSI
Se oli kuin unta.
Se oli uskomatonta.
En nukkunut sinä yönä.
Halusin selvittää, olivatko ihmiset Brasiliassa ja perheeni -
seuranneet pelejä.
Olivatko he kuulleet minun maalini?
Katsokaa tätä!
Ihmiset ovat vallanneet kadut!
Ihmiset hyppivät ja huutavat!
He ovat täällä juhlimassa Brasilian voittoa -
ja ottamassa vastaan uskomattomat pelaajamme.
Pelé nousi mieheksi, joka alkaisi parantaa -
tätä "sekarotuisen kompleksia".
Hän sai brasilialaiset rakastamaan itseään.
Symbolisesti se ei ole pikku juttu.
VILA BELMIRON STADION, SANTOSIN JALKAPALLOKERHO
Pelé oli sankari. -Hän todella oli sitä.
Kaikkialla kuului: "Pelé, Pelé, Pelé…"
Kun ihmiset tulivat, sanoimme: "Katsokaa! Tuolla on Pelé! "
Kaikki ryntäsivät sinne, ja me nauroimme kovasti.
Tytöt halusivat Pelén poikaystäväkseen.
Pojat halusivat Pelén veljekseen. Vanhemmat pojakseen.
Kaikki halusivat Pelén naapurikseen.
Koska hän oli todella valloittava.
TOIMITTAJA
Hänen luonnollinen karismansa -
teki hänestä tähden.
Siitä lähtien hänen asemansa vain nousi.
Kaikki pitivät häntä kuninkaallisena.
Mustat, valkoiset ja mulatit.
MUUSIKKO
Hänestä tuli Brasilian emansipaation symboli.
Sain kokea sen ilon, jota kaikki tunsivat, Pelé-kuumeen.
Favelassa oli köyhiä poikia…
POLIITIKKO
…jotka näkivät Peléssä itsensä ja sanoivat: "Haluan olla kuin Pelé!"
Hän oli inspiroivin hahmo, joka meillä on koskaan ollut -
köyhästä mustasta pojasta.
En voinut mennä ulos. Ihmisiä oli kaikkialla, minne menin.
En tiennyt, mitä tehdä. Isäni ystävät…
He unohtivat hänet -
ja halusivat tietää pikku-Peléstä.
Siihen oli vaikea sopeutua.
Se oli varmasti vaikeaa hänelle.
Hän oli niin nuori.
Hän halusi vain pelata jalkapalloa ja näyttää taitojaan.
Pelé!
Ennen Peléä Santos oli pieni kerho.
Vailla merkitystä.
Tuli Pelé.
Pelé vei joukkueen seuraavalle tasolle.
Pelé ei vaikuttanut asioihin.
Pelé oli se ero.
SÃO PAULON MESTARIT
Santosissa pelaaminen on kuin esiintyisi sirkuksessa.
He matkustavat ympäri maailmaa,
ja Pelén nimi vetää väkijoukkoja.
Brasilialainen poika ei ole vielä 19, mutta hän voi olla maailman paras pelaaja.
Nyt, Pelé… Mitä hän aikoo tehdä?
Hänellä on kolmas tilaisuus! Kaunis maali!
Hän hallitsee peliä.
Hänen pallonhallintansa, katseensa ja refleksinsä -
ovat huijanneet maailman parasta puolustusta.
Luuletko, että olet maailman paras pelaaja vuodesta 1958?
En ole koskaan uskonut maailman parhaaseen pelaajaan.
Maailman paras pelaaja -
on paras pelaaja kaikissa asemissa.
Se olisi vaikeaa.
Pelé on juuri täyttänyt 21.
Vuosina 1957-1961 Pelé on tehnyt 355 maalia,
määrän, jonka suurimmat pelaajat tekevät vasta uransa loppuun mennessä.
Niin kauan kuin olen Santosin johtaja,
Pelé ei tule myyntiin.
Hän on kansallisaarre, eikä häntä myydä.
Santos pelaa Benficaa vastaan maailmancupissa.
Pepe syöttää Zitolle.
Antaa Pelélle. Hän on rangaistusalueella…
Pelén sensaatiomaali! Kuinka kaunista!
Santos 5, Benfica 2.
Santos on voittanut mestaruuden!
Olin onnekas, kun pojat olivat Santosissa.
He antoivat minulle voimaa.
Paljon voimaa.
SANTOS, BRASILIA
Jos ette puhu englantia, olkaa hiljaa. -Älä sano noin!
Ei. If you don't speak English, please.
Jos ette puhu englantia,
älkää puhuko minulle.
Kuinka olet noin hyvässä kunnossa?
Hitto, te olette…
Olen töissä, ja te tulette tänne häiritsemään!
Mutta olen kunnossa. -Oletko kunnossa?
Mennään. -Ei. Katsokaa, miten hyvin voin.
Näytänkö? Päästä minut. Väistäkää. Katsokaa, miten hyvin voin.
Hyvä. -Onko kukaan soittanut?
Hän teki ympyrän!
Te olette parhaita. Toitte auringon mukananne.
Onpa kaunis päivä. -Edu halusi ruskettua.
Jumala rakensi tämän joukkueen. -Tämä joukkue oli…
Jumala.
Ihmeellistä, eikö totta?
Se oli minulle perhe.
Brasilia on velkaa Santosille sen,
että kun menimme kiertueelle,
voitimme Italian, Saksan ja kaikki Euroopan parhaat joukkueet,
ihmiset ylistivät Brasiliaa. Kukaan ei tiennyt, missä se on.
Muistatko, kun pelasimme Euroopassa?
Valmentaja sanoi: "Pelé on loukkaantunut."
Hän sanoi: "Tiedättekö mitä?
Koska kaikki hyökkääjämme ovat mustia, kuten sinä,
Dorval voi käyttää numeroasi 10, eikä kukaan huomaa mitään."
Käytin numeroa 10,
mutta ihmiset tajusivat, etten ole Pelé.
Yleisö alkoi huutaa: "Pelé!"
Sinun piti tulla, vaikka olit loukkaantunut.
He varmaan ajattelivat:
"Pelé on komea. Tuo ei voi olla hän!"
Sinäkö komea? Pitivätkö he sinua komeana? Älä leventele!
Sinä olit kuningas.
Mutta halusimme auttaa ja pelata osuutemme.
Kuninkaana oleminen…
Muistatko, kun menimme juhliin Pariisissa,
ja minä lauloin? Se meni…
Millainen kuningas olen
Ilman valtakuntaa ja kruunua? Ilman linnaa ja kuningatarta?
Ilman linnaa tai kuningatarta Vaellan ympäri maailmaa
Ainakin laulamisesi on parantunut!
Tuo oli parasta koskaan.
Ääneni on edelleen kamala.
Älä syö liikaa. Meillä on peli huomenna. -Ai niin.
Chile!
Chi, Chi, Chi! Le, le, le!
Menoksi, Chile!
VUODEN 1962 MAAILMANCUP
Sen maailmancupin piti olla Pelén maailmancup.
Hän täytti kohta 22-vuotta, hän oli kokenut -
ja jalkapallon suurin tähti maailmassa.
Pelé…
Pelén nopeus vei hänet puolustuksen läpi.
Mahtava maali! Upea maali Peléltä!
Odotimme häneltä paljon siksi,
mitä hän teki vuonna 1958.
Sitten tuli toinen peli Tšekkoslovakiaa vastaan.
Pelé osuu tolppaan!
Pelé loukkaantui!
Tilanne oli 0-0,
ja Pelé loukkaantui.
En tiennyt, mistä oli kyse.
Olin nuori, olin lapsi -
enkä koskaan ollut loukkaantunut sillä tavalla.
Toivoimme, että hän toipuisi nopeasti,
mutta hän oli ulkona siitä maailmancupista.
Pois tieltä!
Nuo kortit jaettiin, ja Pelén tilalle -
tuli Amarildo.
Luin lehden otsikon, jossa luki: "Brasilia itkee Pelén takia."
Totta kai täällä Brasiliassa Pelén poissaolo oli tragedia.
Mutta Pelé puhui minulle ja sanoi…
AMARILDO, BRASILIA 1961-66
"Hei, poika,
on sinun vuorosi astua esiin."
BRASILIA - TŠEKKOSLOVAKIA, FINAALI
Kun loukkaantuu, ja pelaaminen maailmancupissa päättyy,
on se hyvin surullista.
Sanoin muille pelaajille:
"Mennään tämän yli. Olemme joukkue, emme vain yksi pelaaja."
Zagallo heittää sen takaisin.
Hän löytää Amarildon.
Amarildo menee Kvašňákin ohi. Hän ampuu. Maali!
Brasilia teki maalin!
Brasilia!
Brasilia on nyt kaksinkertainen maailmanmestari!
Pelin jälkeen pukuhuoneessa -
olin suihkussa -
ja hän ryntäsi täysissä pukeissa halaamaan minua.
Vaikka hän ei pelannut, hän oli kentällä hengessä mukana -
kannustaen meidät voittoon.
Seitsemäs maailmancup on ohi!
Brasilia voitti taas!
Juhlitaan! Lapset, nuoret ja vanhat!
Juhlikaa kaikkialla maassa!
50-luvun loppu ja 60-luvun alku -
olivat epäilemättä parasta aikaa -
Brasilian historiassa.
Pelé nousi, kun Brasilia kehittyi moderniksi maaksi.
BRASILIAN PRESIDENTTI, 1995 - 2003
Se ei ollut enää pelkkä maatalousmaa,
vaan teollisuuden, tehokkuuden ja kulttuurin kansakunta.
Maa, joka uskoi itseensä ja pystyi menestymään.
Brasilia ei enää ollut huomisen maa. Tulevaisuus oli nyt.
Pelé ei vain ollut siinä mukana, vaan hän oli päähenkilö.
Kuningas Pelé. Kohtaus yksi, otos yksi.
Pelé, olohuone on täynnä ihmisiä. Keittiössä on toimittajia!
Hostellistasi tulee kuuluisa.
Pelé nousi aikana,
kun televisio alkoi levitä.
Hän oli aikakautensa tuote.
Kiinnostaako näytteleminen elokuvissa?
En ole harkinnut sitä.
Pelé ei ole vain pelaaja, vaan kansallinen instituutio.
Hän halusi olla idoli.
Hänelle se oli luonnollista,
ikään kuin se olisi rakennettu hänen DNA:hansa.
Valkoiset pallot ovat hienoja.
Hän oli vahva, terve nuori mies,
joka teki paljon maaleja ja oli maaginen.
Hänen nimensä myy kaikkea bensasta hammastahnaan.
Pelé on jalkapallon ensimmäinen miljonääri.
Mitä kahvia tämä on? -Café Peléä.
Se on herkullista!
Tiedät sen.
"Mistä tulet?" "Brasiliasta."
"Pelén maasta!"
Hänen ansiostaan brasilialaiset sanoivat ylpeinä:
"Meidän ei tarvitse ihailla englantilaisia tai ranskalaisia.
He tulevat perässämme,
koska jalkapallossa olemme heitä parempia."
Meidät tunnettiin jalkapallosta.
Ne olivat iloisia aikoja.
Luulimme demokratian kestävän ikuisesti.
Niin ei käynyt.
Levottomuuksia Brasiliassa, kun presidentti Goulart -
etsi tukea vasemmistohallitukselleen,
mutta kansa epäsi kannatuksen.
Hänen hallintonsa päättyi -
lyhyeen ja verettömään sotilasvallankaappaukseen.
Kenraali Brancon johdolla armeija valtasi Rio de Janeiron.
Miksi vallankaappaus?
Kommunistit olivat muka vallanneet Brasilian.
Mutta se ei ollut totta.
Vuonna 1964 oli mahdotonta, että Brasiliasta tulisi kommunistinen maa.
Mutta se oli armeijan käyttämä peruste.
Se oli USA:n hanke, jonka tarkoituksena oli edistää diktatuuria Etelä-Amerikassa -
estämään Neuvostoliiton kommunismin leviäminen.
Syntyi uusi Brasilia.
Kaikki iloisuus -
50-luvun lopulta ja 60-luvun alusta valui viemäriin.
Muuttiko diktatuuri sinulle mitään?
Ei, jalkapallo jatkui samalla tavalla.
Huomattavia eroja ei ollut.
Ainakaan minulle se ei muuttanut mitään.
Minut on kutsuttu osallistumaan -
politiikkaan, mutta rehellisesti sanottuna -
en halua sekaantua siihen.
Jalkapallo vie suurimman osan ajastani,
joten minulla ei ole paljon aikaa tuollaiselle.
Lisäksi en tiedä politiikasta mitään.
Pelé vain hyväksyi hallinnon ja eli sen kanssa.
He halusivat kohdella häntä hyvin,
koska he tajusivat, miten tärkeä oli suhde häneen.
Hän oli vain joku, jonka elämä jatkui normaalisti.
Se ei vahingoittanut häntä.
Pelé, kolme vuotta sitten sanoit, että haluaisit asettua.
Miltä tuntuu nyt olla rakastunut?
En kertonut ihmisille, että minulla on tyttöystävä,
jotta lehdet eivät puhuisi siitä -
eikä siitä tulisi julkista tietoa.
Ensimmäinen vakava suhde, joka sai minut haluamaan perhettä,
syntyi, kun tapasin Rosen täällä Santosissa.
Olin hieman ujo.
Sitten ystävystyin hänen isänsä kanssa.
Saadakseni hänen hyväksyntänsä sanoin:
"Sano, jos haluat, että kiillotan kenkäsi."
Ajattelin, että oli aika asettua,
joten lähestyin hänen perhettään, ja lopulta menimme naimisiin.
Hän viehätti minua. Olin nuori, pelkkä poika.
Me pidimme toisistamme ja olimme hyviä ystäviä,
mutta intohimo, hullu rakkauden tunne…
Meillä ei ollut sitä.
Onko teillä yhteisiä harrastuksia?
Tanssi. -Minä en…
Pidämme tanssimisesta ja levyjen kuuntelemisesta.
Pop-musiikkia.
Vietättekö sinä ja miehesi tarpeeksi aikaa yhdessä?
Hän osaa jakaa aikansa jalkapallon ja perheen välillä,
joten se toimii hyvin.
Millaista oli olla vaimosi? Luuletko, että se oli vaikeaa?
Luulen, että se oli vaikeaa.
Minulla oli enemmän ammatillisia velvollisuuksia -
jalkapallon ulkopuolella.
Aloin tehdä sopimuksia -
mainostaakseni tuotteita ympäri maailmaa.
Aloin matkustaa useammin tällaisen työn takia -
kuin jalkapalloa varten.
Se oli haastavaa perheelleni ja suhteelleni. Ymmärsin sen.
Oliko vaikeaa pysyä uskollisena, kun tytöt yrittivät iskeä sinua?
Totta puhuen oli.
Minulla oli seikkailuja, jotka johtivat lapsiin,
mutta sain tietää heistä vasta myöhemmin.
Ensimmäinen vaimoni tiesi kaikesta. En valehdellut kenellekään.
Olemme lentokentällä ja odotamme -
Edson Arantes do Nascimentoa, Peléä.
Haluaisitteko esitellä vaimonne meille? -En puhu ranskaa.
Ettekö puhu ranskaa? -En.
Oletteko nähnyt Pariisia?
Katselimme Pariisia ja nautin siitä.
Tulin vaimoni kanssa ja haluaisin palata tänne tulevaisuudessa.
Kiitos. Ketkä ovat seuraavan maailmancupin suosikkeja?
Siitä tulee vaikea maailmancup Brasilialle.
Siitä tulee vaikea.
Taistelemme kolmannesta mestaruudesta, ja joukkueet ovat hyviä.
Teemme parhaamme voittaaksemme sen. -Kiitos.
MAAILMANCUPIN JOUKKUEEN JULKAISU
Edson Arantes do Nascimento!
Juttelin ystävieni kanssa -
brasilialaisista faneista,
jotka luulivat meidän jo voittaneen mestaruuden.
Saimme jopa bannereita,
joissa luki "kolminkertaiset mestarit" signeerattaviksi hotellissa.
En pidä siitä. Se asettaa meille enemmän paineita.
Asioiden pitää tapahtua luonnollisesti.
Jalkapallossa kentällä voitetaan tai hävitään.
Me voitamme, vai mitä, Pelé? -Jos Luoja suo.
ENGLANTI, VUODEN 1966 MAAILMANCUP
Minulla oli unelma -
voittaa Englannin maailmancup.
Ajattelin, että Brasilia voisi voittaa,
tulla taas maailmanmestariksi, ja sitten jäisin eläkkeelle.
Jokainen päivä on sama Lymm-hotellissa, Cheshiren sydämessä,
hotellissa, joka on Brasilian päämaja.
Mutta tietenkin huomion keskipiste, kuten aina, on Pelé.
Kaikki haluavat puhua Pelélle, mutta silti hänellä on hymy kasvoillaan,
silti hän vastaa kaikkien kysymyksiin.
Voisitteko kertoa…
Can I speak? -Puhutte hieman englantia.
Mitä mieltä olette puolustavasta jalkapallosta,
jossa teitä vahditaan tiukasti? -Tuota…
Oletteko tottunut siihen? -Pakko.
Meidän täytyy tottua pelaamaan näin.
Ennen jalkapallo oli perinteistä. Se oli spektaakkeli faneille.
Nyt joukkueet pelaavat tuloksien vuoksi ja yrittävät estää maaleja.
Jalkapallosta on tullut rumaa, joukkueet pelaavat aggressiivisemmin.
Kiitos paljon. -Kiitos, Pelé.
Monille pelaajille se oli ensimmäinen maailmancup, kuten minulle.
Pelé johti meitä maailman parhaimpana pelaajana.
BRASILIA, 1964-82
Vastustajamme tekivät järjestelmän,
jossa he estivät Peléä.
"Pelén uhka on eliminoitava."
BRASILIA - BULGARIA, LOHKOVAIHE
Sitten Brasilian ensimmäinen ottelu vuonna 1966.
Pelé kaatuu.
Pelé kaatuu taas.
Nykyään jalkapallo on erilaista.
Jalkapallo on nykyään kovempaa,
pelaajia estetään enemmän,
joukkueet pelaavat puolustuksellisemmin.
Nykyään kuullaan: "Keskitytään Peléen. Kolme pelaajaa hänelle!"
Tuossa on Pelé.
Voi, se on maali! Pelé teki maalin Brasilialle.
Maailmanmestari Brasilia on aloittanut voitolla.
Upeaa jalkapalloa.
BRASILIA - UNKARI, LOHKOVAIHE
Mahtava tilaisuus.
Hänen on tehtävä maali. Hän teki maalin Unkarille! Loistava maali.
Sisään tulee Farkasin hieno maali.
Ensimmäinen kerta, kun Brasilia häviää maailmancupissa -
Unkarin voitettua heidät vuonna 1954.
Fyysiseen puoleen näytetään panostavan paljon,
etenkin mitä tulee tähtipelaajiin.
Brasilian tärkein peli finaalin voiton jälkeen neljä vuotta sitten.
BRASILIA - PORTUGALI, LOHKOSARJA
Eusébio… Eusébio juoksee hyvin.
Hyvä pallo, ja se on siellä!
Ei paitsiota, joten Portugali johtaa 1-0. Siinä on Torres.
Ja toinen! Eusébio!
Brasilia on nyt pulassa. He voivat tippua.
Silva.
Pelé.
Taas kerran. Virhe!
Toinen kerta. Tuomari ei rankaissut ensimmäisestä.
Surullinen näky. Maailman paras pelaaja ulos kentältä.
Jestas, tällä hetkellä -
Brasilia tarvitsee Peléä.
Mielestäni tuomari oli surkea.
Tämän surkean tuomarin takia -
koimme väkivaltaa joka pelissä.
BRASILIAN JALKAPALLOLIITON JOHTAJA 1958-75
Kahdeksassa päivässä on enemmän loukkaantumisia kuin kahdeksassa vuodessa.
BRASILIAN LÄÄKÄRI, 1956-66
Arvioikaa itse.
Kyllä, tämä on valtakauden loppu.
Herran jestas!
Maailmanmestari Brasilia on varmasti matkalla ulos kilpailuista.
Pelé on kammettu ulos maailmancupista.
Brasilialaiset eivät voi olla iloisia.
He voittivat mestaruuden Ruotsissa vuonna 1958 ja uudestaan 1962,
ja he aloittivat kilpailun suosikkeina,
mutta he ovat pudonneet ulos alkupeleissä.
Olet sanonut lehdistölle, että tämä oli viimeinen maailmancupisi.
Näin ei voi tapahtua, koska maailma tarvitsee sinua.
Tarvitsemme spektaakkelin, jonka tarjoat faneille -
maailman parhaana pelaajana. Onko se totta?
On. Minulta on kysytty tätä pari kertaa, joten anna minun selvittää se.
En aio enää pelata maailmancupissa,
koska en ole niissä onnekas.
Tämä oli toinen cupini. Pelasin vain kaksi peliä ja loukkaannuin.
Se järkytti kansaa.
Se järkytti kaikkia meitä pelaajia.
Miksi Pelé jättää maajoukkueen,
kun hän on tarpeeksi nuori pelaamaan vielä parissa maailmancupissa?
Pudota ulos maailmancupista oli tuhoisaa.
Sanoin: "Voi pojat.
Mitä minä nyt teen?"
Ajattelin, että voin lopettaa pelaamisen tähän.
Olin vihainen ja halusin lähteä.
Hän oli järkyttynyt.
Oli vaikeaa rohkaista häntä jatkamaan pelaamista.
Hän oli todella maassa.
Mitä luulet hänen tekevän nyt?
Hän kai pelaa joukkueessaan vielä pari vuotta.
Sen jälkeen hän pelaa jalkapalloa vain huvin vuoksi,
koska hän pitää siitä.
Mitä tulee maailmancupiin ja Euroopan jalkapalloon,
ehkä näimme viimeisen suuren Pelén? -Luulen niin.
Brasilia oli surkea Englannissa vuonna 1966.
Maa oli jo diktatuurin alla,
mutta tilanne paheni viidennellä lailla.
Sillä surullisella AI-5:llä, joka asetettiin vuonna 1968.
Hänen kunnianarvoisuutensa, tasavallan presidentti,
on päättänyt säätää lain,
joka antaa hallitukselle tarvittavat työkalut -
turvata turvallisuus, järjestys ja rauha.
Se vei kaiken mahdollisen vapauden.
Kuka tahansa voitiin pidättää -
ilman pätevää syytä.
Ihmisiä vain katosi.
Tehtäväni oli allekirjoittaa AI-5.
MINISTERI, DIKTATUURI
Jotkut sanoivat, että sitä käytettiin ihmisten kiduttamiseen.
Tietysti.
Tietysti. Koska kun ihmisellä on valtaa,
hän on ainoa eläin, joka pystyy tappamaan oman lajinsa edustajia.
Kenraali Médici oli diktaattori -
kidutusten ja murhien pahimmassa vaiheessa.
Voin sanoa…
TOIMITTAJA
…että Médici oli Brasilian julmin diktaattori.
Hän ymmärsi, miten jalkapallo valloitti ihmiset.
Oli tavallista nähdä kenraali Médici -
seuraamassa jalkapalloa joka sunnuntai radio korvallaan.
Kun poliittisia vankeja kidutettiin,
kenraali oli katsomassa peliä ja luomassa "mukavan tyypin" imagoa.
Alas diktatuuri!
MURHAAJAT
Mitä tiesit siitä silloin? Tiesitkö kidutuksista?
Jos sanoisin, etten tiennyt mitään,
valehtelisin.
Se olisi valhe.
Kuulimme monista asioista, mutta emme olleet varmoja siitä,
mikä oli totta ja mikä ei.
Santos kierteli maailmalla. Saatoimme olla Euroopassa tai muussa maassa -
emmekä tienneet, olivatko uutiset totta.
Täällä Brasiliassa meitä käskettiin aina olemaan varovaisia ja pysymään hotellissa.
Olin huolissani.
Millainen suhde sinulla oli hallituksiin?
Minun oveni oli aina avoin. Kaikki tietävät sen.
Myös silloin, kun asiat menivät todella huonosti.
Minua pyydettiin aina valitsemaan puoleni.
En tiedä hänen poliittista kantaansa.
Pelé ei ole koskaan tunnistanut itseään hallituksen kannattajaksi.
Hän on aina ollut sen yläpuolella.
Joka maa tarvitsee sankarin.
Ihmisten täytyy voida uskoa johonkin.
Yhteenkuuluvuuden tunne -
voi olla tärkeämpää kuin päivittäinen kamppailu,
ja urheilu on osa sitä.
Ihmiset eivät huomioineet politiikkaa, vaan sen, mikä oli heille tärkeää.
Heidän jokapäiväisen elämänsä.
Pelé auttoi siinä.
Pelén saavutukset kietoutuvat kansalliseen kunniaan hallitsijasta riippumatta.
Diktatuuri hyötyi siitä. Samoin demokratia.
Maali!
Pelé!
Pelé on täällä kanssani. Hän antaa meille haastattelun.
Pelé! Miten jännittävää!
Ilo on minun puolellani, ja olen hyvin liikuttunut.
Varsinkin kun otetaan huomioon odotukset tänään.
Et voi edes kuvitella tunteitani.
Tämä on 1 000. maalin pallo.
Se on maailman ainoa,
koska kukaan pelaaja ei ole saavuttanut tätä.
VASCO - SANTOS, 19. MARRASKUUTA 1969
Pelén nimi ilmoitettiin juuri täällä Maracanãssa!
Tämä on uskomaton tunne.
Näytä, Laerte.
Näytä ihmiset, jotka hurraavat kuninkaalle,
maailman parhaalle urheilijalle,
joka voi tehdä 1 000 maalia.
Onneksi olkoon, Pelé! Onnittelut, Brasilia!
14 minuuttia jäljellä todistaa ensimmäistä kertaa…
Pelé menee läpi… Se on rangaistus!
Se on selvä rangaistus!
Rangaistus!
Surullisen taistelun aikana meillä oli vain jalkapallo.
Se oli eskapismia brasilialaisille.
Pelé oli meille vertaansa vailla oleva johtaja ja sankari.
Stadion haluaa Pelén. Maailman suurin stadion -
odottaa maailman parasta pelaajaa.
Tässä on Pelé, jolla on vuosisadan tavoite jaloissaan.
Ajattelin: "Jos maalivahti torjuu sen -
tai jos pallo osuu tolppaan, missä ovat joukkuetoverini?
En nähnyt ketään.
Sitten katsoin…
Kaikki olivat takanani.
Jalkani tärisivät. Sanoin itselleni: "Tämän rangaistuspotkun on onnistuttava."
Pelé oli loistava tähti,
joka säkenöi brasilialaisten elämän mustalla taivaalla.
Hän symbolisoi Brasilian mahdollisuuksia -
tulla reilummaksi ja onnellisemmaksi maaksi.
Sitä Pelé edusti.
Pelé, koko joukkueen puolesta -
kiitämme sinua ikuisesti siitä, mitä olet tehnyt Brasilialle -
esittämällä urheiluasi, joka on kansamme sielu.
Pelé, mene ansaitulle levolle.
Kukaan ei ansaitse sitä sinua enemmän.
KOLME PÄIVÄÄ MYÖHEMMIN BRASILIASSA
Jokainen tuntemani tärkeä henkilö…
Jos joku heistä halusi tavata minut, syödä lounasta kanssani tai hengailla,
menin aina, jos vain voin. Se ei ollut ongelma.
Minulle kerrottiin, että presidentti halusi tavata minut -
ja onnitella minua,
joten menin.
Minua ei koskaan pakotettu tekemään mitään.
Monet katsoivat vähemmän sitä, mitä hän teki kentällä,
ja enemmän sitä, mitä hän teki kentän ulkopuolella.
Hänellä ei ollut poliittista näkemystä.
Tuossa historian vaiheessa se toimi häntä vastaan.
Rakastan Peléä, mutta silti kritisoin häntä.
Hän käyttäytyi kuin Tom-setä, alistuva musta tyyppi…
BRASILIA, 1967 - 1977
…joka hyväksyy kaiken -
ja joka ei vastusta, kysy tai tuomitse.
Kritisoin häntä siitä vielä nykyäänkin.
Koska yksi lausunto Peléltä olisi ollut merkittävä.
Varsinkin Brasiliassa.
Hän ei voinut -
vain kääntää selkäänsä presidentille.
Sitten voisi sanoa, että Muhammad Ali teki toisin.
Niin hän tekikin. Kunnioitan häntä siitä.
Sanotaan, että joka kerta kun menen kehään, menen tavallaan sotaan.
Siinä on helvetin suuri ero -
taistella kehässä ja mennä sotaan Vietnamiin.
Muhammad Ali tiesi, että hänet voitaisiin pidättää,
mutta hän ei ollut vaarassa tulla kohdelluksi huonosti tai kidutetuksi.
Peléllä ei ollut sitä varmuutta.
Älä viitsi!
Diktatuuri on diktatuuri.
Vain ne, jotka ovat eläneet siinä, tietävät, miten se satuttaa.
En olisi voinut tehdä mitään toisin.
Miksi? -En voinut.
Mitä hyötyä diktatuurin vastustamisesta? Millä puolella ollaan nyt?
Näihin asioihin eksytään.
Olen brasilialainen. Haluan kansani parasta.
En ollut mikään supermies tai taikuri.
Olin tavallinen ihminen,
jolle Jumala antoi lahjan olla jalkapalloilija.
Mutta olen täysin vakuuttunut,
että tein paljon enemmän Brasilialle jalkapalloni kanssa -
olemalla oma itseni,
kuin monet poliitikot, joille maksetaan siitä.
TERESÓPOLIS TOIVOTTAA TERVETULLEEKSI KULTAMITALIJOUKKUEEMME
ANTAA MENNÄ, KULTAJOUKKUE
Tuona aikana Brasilian diktatuuri oli äärimmäisessä vaiheessaan.
Silloin alistus, sensuuri, liikkumisen ja puheen rajoittaminen huipentuivat.
Kaiken keskellä oli keidas,
kauneutta ja toivoa,
positiivisia ja piristäviä tunteita,
vuoden 1970 maailmancup.
Vuoden 1966 Englannin maailmancupin fiaskon jälkeen -
maajoukkue kuohui.
Maailmancupin voittamisesta tuli -
hallituksen asia.
Maajoukkueen teknikot olivat lähes kaikki sotilashenkilökuntaa.
Luotiin monia fasistisia iskulauseita.
"Rakasta Brasiliaa tai lähde."
"Kukaan ei pysäytä tätä maata."
Nationalistinen euforia yltyi pahimmalla mahdollisella tavalla -
diktatuurin rohkaisemana.
Pelé ei halua puhua siitä, mutta hallitus lähetti viestejä,
että hänen pitäisi pelata maailmancupissa.
Siitä tuli -
presidentin kannalta tärkeää.
Miksi? -Jos kansa on onnellinen,
niin hallituskin on onnellinen.
Painostiko hallitus sinua palaamaan?
Koko ajan.
Sain aina tarjouksia puhua hallitukselle,
lainsäätäjille, valtaapitäville…
Aina joku halusi minun palaavan.
Se oli vaikea tilanne.
En halunnut pelata vuoden 1970 maailmancupissa.
En halunnut käydä läpi sitä, mitä tapahtui Englannissa.
Olin epävarma. Olin huolissani, mutta kaipasin myös sitä.
Halusin, että minut muistetaan.
Mutta siinä kaikki.
Se olisi viimeinen maailmancupini.
Kuningas, aiotko koskaan palata?
Mutta jos sanoisin tässä:
"Palasin vuoden 1970 maailmancupiin brasilialaisten takia…"
Minä valehtelisin.
Palasin itseni vuoksi.
BRASILIAN MAAJOUKKUEEN HARJOITUSLEIRI
Sovittakaa askeleet.
Melkein yhtä suuri idoli kuin Pelé, on Brasilian joukkueen johtaja -
valmistauduttaessa Meksikoon, João Saldanha.
Brasilialaiset yrittävät järjestää suuruutensa ja modernisoida tyyliään.
Vain siten heillä on toivoa Euroopan parhaita vastaan Meksikossa.
Herra Saldanha, asiantuntevat kriitikot katsovat,
että eurooppalaiset ovat ohittaneet vanhahtavan jalkapallotyylinne.
Oletteko samaa mieltä?
Kansallista tyyliä ei ole helppo muuttaa.
BRASILIAN VALMENTAJA, 1969-70
Ehkä meillä on aikaa muuttaa sitä.
Jos meillä on aikaa muuttaa sitä, voimme pelata samoin kuin te.
Se tarkoittaa järjestäytymistä.
Millainen Saldanha oli?
BRASILIA, 1964-72
Hän oli hullu. Mutta hän oli hiton hyvä tyyppi.
Hän oli myös vaativa.
Hän ei välittänyt siitä, kuka on Pelé, jalkapallon kuningas.
Hän asetti samat vaatimukset kaikille.
Hyvä asia hänessä oli se, ettei hän pelännyt mitään.
Joskus hän sanoi asioita, jotka eivät olleet tarpeellisia.
Hän puhui roskaa,
mutta hän halusi olla tärkeä mies.
Henkilökohtaisesti,
jos kysyisit, ymmärsikö hän jalkapalloa,
sanoisin, ettei hän ymmärtänyt.
"João, entä jos teemme tämän, tämän ja tämän?"
"Minä olen valmentaja!"
"Kyllä, mutta puhutaan…"
Hän teki paljon päätöksiä,
jotka eivät näyttäneet olevan hyviä.
Pelé, Saldanha on näyttänyt suunnitelmansa,
ja sinä olet keskushyökkääjä.
Pidätkö siitä pelipaikasta?
Kyse ei ole siitä, etten pitäisi,
mutta nykyisessä kunnossani -
pelaisin paremmin keskikentällä.
Asia on niin…
Olen pelannut hyökkääjänä keskikentällä 15 vuotta.
Pyytää minua muuttamaan pelityyliäni yhdessä yössä -
ei ole mahdollista.
Siellä tapahtui jotain.
Saldanhalla oli erimielisyyksiä Pelén kanssa harjoituksissa.
He eivät tulleet toimeen.
Puhuitteko te? Mistä on kyse?
Koska João Saldanha piti esiintymisestä,
hän antoi haastattelun toimittajalle ja sanoi, että hän oli huolissaan,
koska menin silmätarkastukseen.
Hän luuli, etten nähnyt kunnolla.
João Saldanha oli erityinen ja arvaamaton.
Sanon sen kiintymyksellä. Hän oli hyvä ystäväni.
Hän piti myös hyvistä valheista.
Mutta en voi selittää, miksi hän keksi sen tarinan,
että Pelé oli likinäköinen eikä voinut pelata.
Pelé oli muka sokea.
Hän osasi painella nappeja.
Hän sanoi: "Pelé ei ole hyvä.
Hän on sokea. Hän ei näe." Helvetti… Pelé oli raivona.
Teillä väitetään olevan näköongelmia.
Se tieto tuli valmentaja João Saldanhalta.
Mikä on reaktionne?
Minusta tuo on -
ilkeää häneltä,
mutta hän selvästi halusi hyökätä jotain vastaan.
Hän aiheutti todellisen myrskyn.
Saldanha vaati, että Pelén pitäisi levätä -
säästääkseen voimiaan Meksikoon.
Saldanha halusi pudottaa Pelén, mutta Brasilian jalkapalloliitto esti sen.
Sanoin: "Otan hänet pois varmuuden vuoksi."
He sanoivat: "Älä. Ei."
Toisin sanoen kaupallisista syistä -
valmentaja ei voi pudottaa Peléä joukkueesta?
Juuri niin.
Sinulla on kaikkien aikojen paras pelaaja, ja haluat jättää hänet penkille?
Vaikka hän pelaa huonosti…
BRASILIA, 1965-78
"Pelé on kauhea." Sillä ei ole väliä, hänen täytyy pelata!
Syntyi taisteluja, riitoja -
ja liike Saldanhan syrjäyttämiseksi maajoukkueesta.
Kun liitto tarjosi paikkaa minulle, monet sanoivat haluavansa jonkun toisen.
Kutsun tätä oikeudeksi mielipiteeseen. En ole lapsi -
enkä eroa.
Hallitus veti naruista -
saadakseen Pelén kentälle.
Sekaannuimme jalkapalloon.
Presidentillä ja minulla on paljon yhteistä.
Olemme molemmat etelästä, Grêmion kannattajia -
ja pidämme jalkapallosta.
Mutta minä en valitse ministereitä, eikä presidentti joukkuettani.
Siinä ymmärrämme toisiamme hyvin.
Kun katsoimme tuota haastattelua, ajattelimme :
"Nyt tulee ongelmia." Se oli väistämätöntä.
He erottivat Saldanhan.
Maracanã-stadionin lehdistötilaisuuteen tulee uusi valmentaja, Mário Zagallo.
Zagallo pelasi Pelén rinnalla Ruotsissa vuonna 1958.
Otin ohjat kaksi kuukautta ennen maailmancupia.
BRASILIAN VALMENTAJA, 1970-74
Pelé sanoi olevansa vihainen siitä,
mitä lehdet kirjoittivat,
että Saldanha sanoi hänen olevan sokea.
Hän halusi vastata kritiikkiin.
Harjoittelun aikana Zagallo kysyi, mikä oli vikana:
"Et mene mukaan, et haasta ketään pallolla."
Hän oli oikeassa.
Olin huolissani itsestäni.
Halusin olla hyvässä kunnossa.
Ensimmäisissä harjoituksissa hän laittoi kätensä olkapäälleni -
ja sanoi: "Zagallo,
älä leiki kanssani."
Sanoin hänelle:
"Olet ainutlaatuinen. En jätä sinua koskaan ulos.
Autat minua voittamaan maailmancupin."
MEKSIKO, VUODEN 1970 MAAILMANCUP
BRASILIA
Näin käynnistyy vuoden 1970 maailmancup.
Täällä Meksikossa Pelé yrittää palauttaa maailmanmestaruuden,
jonka hän menetti Englannissa.
Pelé on 29. Tämä on hänen neljäs cupinsa.
Hän haluaa tehdä siitä parhaan maailmancupinsa.
Olemme kuulleet, että suuri Pelé,
jolla on miljoonia ihailijoita Englannissa,
ei ehkä ole parhaassa kunnossa maailmancupiin.
Viime cupissa hänellä oli ongelmia Portugalia ja Bulgariaa vastaan.
Millä tuulella Pelé on nyt neljännessä maailmancupissaan?
Voin puhua Pelén mielialasta,
koska sain onneksi pelata hänen kanssaan vuosina '58 ja '62.
Nyt valmentajana minusta Pelé on sama poika,
joka auttoi meitä voittamaan molemmat cupit.
BRASILIA - TŠEKKOSLOVAKIA ALKULOHKOT
Kaunista jalkapalloa.
Ja siinä on tilaisuus! Pelé vetää yli!
Pelé on laskenut tasolle,
jossa häntä voidaan estää eri tavalla, koska hän ei ole enää entinen Pelé.
Katsokaa Petrášin juoksua.
Voi hyvä luoja!
Se on maali!
Uskomaton yllätys.
Perinteiset brasilialaiset heidän perässään.
Tämä järkyttää heitä kaikkialla Etelä-Amerikassa.
Brasilialta meni maine kokonaan.
Brasilialaiset eivät uskoneet, että pääsisimme jatkoon alkulohkoista.
Pelé etenee Brasilian puolella.
Tostão.
Korkeaksi meni.
Pelé, ja Tostão tulee vasemmalle. Tässä Tostão, ja Pelé odottaa.
Tämä on vaikea tilanne.
Virhe.
Pelé.
Rivellino! Mikä maali!
Mikä maali! Rivellino!
Silloin -
hän alkoi olla taas tyytyväinen itseensä.
Kuna painaa kovaa.
Pelé pakenee paikalta.
Hän selviytyy Hrdličkasta, joka on jahdannut häntä.
Pelé jatkaa yhä.
Vielä pallon kanssa… Jairzinho. Tostão!
Tuo oli rohkea juoksu Peléltä.
Hänen älykkyytensä ja itseluottamuksensa… Se oli spektaakkeli.
Peléstä tuli uskomattomin ei-maalien tekijä jalkapallon historiassa.
Moni laukoo maaliin keskikentältä, mutta hän yritti sitä ensimmäisenä.
Ja vielä maailmancupissa.
Hän sai jotain irti itsestään.
"Kuningas on täällä. Se olen minä."
Gérson. Pelé juoksee… -Pallo Pelélle!
Hän pysäyttää sen… -Pelé!
Siinä se on! Tuo on mestarin temppu!
Maali!
Pelé!
Numero 10!
BRASILIA 4-1 TŠEKKOSLOVAKIA
He pelasivat hyvin. Vau!
Se oli yksi peli.
Maailmancupin voittaminen vaatii enemmän.
Luulen, että Englanti on maailmancupin suosikki.
Englanti on maailmanmestari,
joten se on suosikki.
Brasilia tekee kaikkensa.
Englanti Brasiliaa vastaan. Pelé, Jairzinho, Bobby Moore, Bobby Charlton.
ENGLANTI
BRASILIA - ENGLANTI, ALKULOHKOT
Tiesimme, että ottelusta Englantia vastaan tulisi vaikea.
Tutkimme, miten he pelasivat ja miten he puolustautuivat.
Kaikki sanoivat samaa. Se joka voittaa tuon ottelun,
menee finaaliin.
Maailmanmestari ja entinen maailmanmestari.
Jairzinho…
Hän jätti Cooperin seisomaan.
Pelé!
Mahtava torjunta!
En usko, että hän on menettänyt tekniikkaansa.
Hänen ajattelukykynsä on ylivoimainen.
Hänen fyysinen kuntonsa…
ENGLANNIN VALMENTAJA, 1963-74
…panostaako hän yhtä paljon kuin ennen, en tiedä.
Mullery aiheuttaa Pelélle vaikeuksia pysyen lähellä.
Tämä ottelu ei ole pojille.
Paljon kovaa juoksua pallon perässä.
Tämä ottelu on kestävyyden ja kunnon testi.
Rivellino. Hän on vasenjalkainen kaveri.
Todellista peliä. Mikä laukaus! Mikä torjunta!
Sir Alf Ramsey on entistä huolestuneempi tästä pelistä nyt.
Fanit huutavat "Brasilia, Brasilia".
Brasilialaiset ovat piristyneet ja asettavat paineita Englannille.
Tostão!
Ja siinä on Pelé!
Pelé hallitsi sitä.
Häntä ympäröi koko puolustus, joka esti häntä,
mutta minä tulin takaa ylös.
Hän oli jo nähnyt minut.
Se oli urani kohokohta.
1-0 Brasilialle.
BRASILIA 1-0 ENGLANTI
"Brasilia, Brasilia" kaikuu suuressa stadionissa,
ja Brasilia on voittanut mestarit.
Se oli upea ja kaunis kuin shakkipeli.
Ja me voitimme. Hitto, se oli upeaa.
Meistä tuli vahvempia.
Vuosi 1970 oli siunaus.
Joukkueen veljeys oli vaikuttavaa.
Pelaajien välistä toveruutta ei näe päivittäin.
BRASILIA 3 - 2 ROMANIA, ALKULOHKOT
Edustimme maatamme.
Kyse oli kaikista brasilialaisista.
Jokainen voitto oli brasilialaisille. Ja me jatkoimme.
Olin vuoden 1970 maailmancupissa ja sanon,
että vastustin diktatuuria. Menin sinne vastustamaan Brasiliaa.
Ajattelimme, että Brasilian voitto -
vahvistaisi diktatuuria, eikä kukaan meistä halunnut sitä.
Jalkapallo on hurja juttu, kuten sanoimme.
Periaatteet unohtuvat, kun pallo alkaa pyöriä.
Emme voineet muuta kuin tukea joukkuettamme.
BRASILIA 4- 2 PERU, PUOLIVÄLIERÄT
Jos Brasilia järjestäytyy, vain hyvä joukkue voittaa heidät.
Meidän ei pitäisi olla Brasiliassa sinä päivänä.
Olimme pelin päässä maailmancupin finaalista.
Koko Brasilia oli paniikissa.
"Pärjäämme varmasti, Pelé pelaa hyvin, samoin Gérson, mutta Uruguay…"
"Tiedämme, mitä tapahtuu."
Muistetaan, että vuoden 1950 finaalissa Rio de Janeirossa -
Uruguay voitti suosikin, Brasilian -
ja voitti maailmanmestaruuden.
20 vuotta myöhemmin tiedämme, että jalkapallo on arvaamatonta.
Historia voi toistaa itsensä välierissä.
BRASILIA - URUGUAY, VÄLIERÄ
Ennen nukkumaanmenoa halusin rukoilla.
Mietin: "Käykö huomenna hyvin?"
Psykologisilla tekijöillä voi olla merkitystä.
Ja Brasilian peli on kulkenut epätavallisen huonosti.
Brasilia ei ole yhtä säkenöivä kuin Perua vastaan.
Morales Uruguaysta. Hyvä pallo. Se on Cubilla!
Ja pallo menee sisään! Cubilla!
Todellinen ongelma Brasilialle.
Pelin hallinta menee. Sitä ei voi selittää.
Pelé on hänen edessään ja etsii miestä.
Tilanne on nyt vaikea.
7 minuuttia puoliaikaan.
Brasilian on huolestuttava yhä enemmän, kun minuutit kuluvat.
Tostão.
Clodoaldo menee keskelle, ja siinä se on!
Mikä maali!
Clodoaldo!
Olimme onnekkaita ja tasoitimme 1-1.
Kannustin heitä puoliajalla:
"Teidän on pelattava mahdollisimman hyvin,
toisin kuin ensimmäisellä puoliajalla.
Minun ei tarvitse sanoa muuta."
Sitä huolestuu, kun asiat eivät toimi.
Täytyy sanoa itselleen, että se on tehtävä.
Pelé.
Tostão vasemmalla. Pelé juoksee. Vastassa on kolme miestä.
Hän kaatuu rangaistusalueella!
Onko hän loukkaantunut? Tuomari sanoo "ulkona".
Epäilin, oliko kentällä vain yksi Pelé,
koska häntä näytti olevan kolme.
Se oli supermiehen paluu.
Pelé laukaisee takaisin! Mikä potku!
Hän muuttui kentällä.
Voittamisesta tuli ehdoton pakko.
Jairzinho, Pelé…
Jairzinho kiertää Matosasin!
Hän tunkee sen sisään!
Maali!
3-1! Peli on sinetöity.
Rivellino!
Pelé juoksee. Hän saa kauniin syötön.
Hän pyörittää maalivahtia. Anna mennä!
Ja tekee maalin… Ei!
Maailman loistavin hölmö.
Nyt tiedämme, miksi tätä miestä kutsutaan kuninkaaksi,
miksi hän on maailman paras pelaaja.
Brasilia on maailmancupin finaalissa. He ovat voittaneet Uruguayn.
BRASILIA 3-1 URUGUAY
Hyvä. Vauhtia, kaveri.
Tiesin olevani valmis pelaamaan.
Mutta urheilussa on aina epäilyksiä.
Hermostuvatko parhaatkin silloin tällöin? -Eivät silloin tällöin, vaan aina.
Kun olimme saapumassa stadionille,
katsoin ulos ikkunasta.
Näin fanit Brasilian lippujen kanssa huutamassa: "Brasilia! Pelé!"
Se sai minut kyyneliin.
Halusin lakata itkemästä, mutta en voinut.
Olin vanhin pelaaja.
En halunnut muiden ihmettelevän: "Miksi hän itkee?"
Se vain oli liikaa. Tunteeni kuohuivat.
"Jumala, tämä on viimeinen maailmancupini. Valmista minut.
Haluan apuasi viimeisessä maailmancupissani."
Anteeksi.
En voinut hillitä itseäni.
BRASILIA - ITALIA VUODEN 1970 MAAILMANCUPIN LOPPUOTTELU
Ja tässä tulevat joukkueet.
Pelé -
pelaa toisessa maailmancupin finaalissaan.
Ensimmäisessä hän oli 17-vuotias.
Stadion on täpötäysi.
Tämä on maailman suurin urheilutapahtuma.
Voimme vain kuvitella odotuksenne tämän pelin lopputuloksesta -
kotona Brasiliassa.
Siinä käynnistyy vuoden 1970 maailmancupin finaali.
En ajatellut pelaamista Italiaa vastaan.
Halusin vain meidän voittavan.
Jos Luoja soisi, pelaisin hyvin.
Pelé hyppää kaikkien yläpuolelle ja puskee.
Tilanne on 1-0 Brasilialle.
Hän tarvitsi vuotta 1970.
Hän tarvitsi puskemista Italian maaliin.
Hänen piti tuntea voitonriemua.
Varoituksen sana. Sodan jälkeen jokaisen maailmancupin finaalissa -
ensimmäisen maalin tekijä on hävinnyt.
Tässä on Boninsegna.
Boninsegna teki maalin! Kamala virhe!
Boninsegna on tasoittanut!
Carlos Alberto katkaisee, Pelé liukuu sisään.
Se menee leveäksi.
Hän oli vain sekunnin murto-osan myöhässä!
Se ei liity pelkoon. Kyse on pikemminkin vastuusta.
Kun vastuuta kerääntyy harteille,
se vaikuttaa tunteisiisi.
Jairzinho. -Hän siirtää Jairille.
Hän yrittää hiipiä sisään.
Hän jättää sen Gérsonille.
Hieno maali, kaunista!
Gérson teki mahtavan maalin!
Brasilia teki maalin!
Gérson, numero kahdeksan!
Gérson tekee kisoissa ensimmäisen maalinsa.
21 minuuttia toista puoliaikaa.
Hän rohkaisi meitä aina -
ja auttoi meitä uskomaan, että voisimme olla suuria, kuten hän.
Pelé syöttää Jairzinholle!
Hän tekee maalin!
Brasilia tekee maalin!
Jairzinho tekee Brasilian kolmannen maalin!
Brasilia kulkee kohti maailmanmestaruutta!
Tämä on hienoa.
He vain pallottelevat tarjotakseen esityksen.
Jairzinho, numero 7.
Pelé.
Carlos Alberto menee ylös.
Ja neljäs maali!
Tuo oli hienoa jalkapalloa.
BRASILIA 4-1 ITALIA
Se oli helpotus.
Suurin palkinto voitosta ei ole pokaali.
Se on helpotus.
Hän huusi kolme kertaa pukuhuoneessa. Ihoni menee vieläkin kananlihalle.
Hän huusi: "En kuollut!"
Mitä muuta Pelé voisi pyytää?
Pelé oli kaikkea.
Hän oli kaikkea, mitä kuvitella saattoi.
Hän halusi voiton jätettäväksi perinnökseensä.
Hän saavutti tavoitteensa,
ja luojan kiitos hän teki sen.
Pelé onnistui yhdistämään oman ja Brasilian menestyksen.
Ihan kuin hän olisi ollut sodassa Brasilian lipun kanssa.
Hän on meidän legendamme.
Vuoden 1970 maailmancup oli parasta elämässäni,
mutta se oli tärkeämpi maalle,
koska jos Brasilia olisi hävinnyt, tilanne olisi voinut pahentua.
Koko maa saattoi hengähtää, kun meistä tuli mestareita.
Vuosi 1970 oli tärkeämpi Brasilialle kuin jalkapallolle.
Epäilemättä.
Diktatuuri selvästi hyödynsi voittoa.
Mutta Brasilian kansa ei yhdistänyt maailmancupin voittoa -
murhaavaan diktaattoriin, kenraali Garrastazu Médiciin.
Riittää katsoa, miten historia muistaa tuon voiton.
Se ei kuulu Médicille.
Se kuuluu Pelélle.
BRASILIA PYSYI DIKTATUURIN ALLA VUOTEEN 1985 ASTI
PELÉ PELASI VIIMEISEN PELINSÄ MAAJOUKKUEESSA VUONNA 1971
Tuhannet valkoiset huivit jättävät jäähyväiset Pelélle -
hänen viimeisessä pelissään maajoukkueessa.
PELÉ ON ENITEN MAALEJA TEHNYT PELAAJA BRASILIAN JOUKKUESSA
ELÄKÖÖN KUNINGAS
KOLME VUOTTA MYÖHEMMIN HÄN HYVÄSTELI SANTOSIN
Hänen lumoutuneet faninsa toistavat hänen nimeään kaikilla kielillä.
Pehle, Peely, Pelé, Pele.
Kaikilla kielillä -
se tarkoittaa kaikkien aikojen parasta brasilialaista pelaajaa.
HÄN PÄÄTTI URANSA TUOMALLA JALKAPALLON USA:HAN
NEW YORKIN COSMOSIN KANSSA
Love!
I love!
Thank you very much. Kiitos paljon.
PELÉ TEKI 1 283 MAALIA 1 367 PELISSÄ
HÄN ON AINOA PELAAJA, JOKA ON VOITTANUT MAAILMANCUPIN KOLME KERTAA.
Tekstitys: Marja Härmänmaa